recursal/SuperWikiNEXT-32B huggingface dataset:
Боришоти Жола дар Австралия
Жола
**Жола** (ба ибораҳои дигар - ҷола, барад, тагарг, тагарк, шахкоса, дул, сангак) - қатраҳои бороне, ки аз таъсири ҳавои сард ба ях мубаддал мегарданд, меноманд. Андозаи донаҳои жола аз 5 то 55 мм (баъзан зиёдтар) мешавад. Масалан, 6 май 1966 дар ноҳияи Файзободи (водии Ҳисор) донаи жолаи вазнаш 790 г-ро дарёфта буданд.

Боришоти жола дар Тоҷикистон
----------------------------

Жола одатан нимаи дуюми баҳор ва аввали тобистон ҳангоми раъду барқ ва аз 20°С зиёд будани харорати ҳавои назди сатҳи замин ва зиёда аз 10 м/сон. будани суръати ҳавои болобароянда бо селборон якҷоя меборад.

Жола дар ҳудуди ҷумҳурӣ ниҳоят нобаробар меборад. Микдори рӯзҳои жоланок хусусан дар поёноби дарёи Кофарниҳон кам аст (дар 10 сол 1— 3 рӯз); дар водии Вахш бошад, дар 10 сол 1—6 рӯзро ташкил медиҳад. Жола алалхусус дар Помир кам меборад (дар 10 сол 3—6 рӯз). Дар водии Ҳисор, ки нисбат ба дигар водиҳо Жола бештар меборад, миқдори рӯзҳои жоланок зиёд аст (соле 2— 3 рӯз)

Зарари жола
-----------

Жола дар шакли гул
Жола ба хоҷагии қишлоқ зарари калон мерасонад, киштзору токзор, гулу меваи дарахтон ва ҳатто чорвою паррандаҳоро нобуд мекунад. 
махсусан ба ниҳолҳои наврустаи пахта зиёд аст. Жола пеш соле то 46 ҳазор га киштзори водии Ҳисорро нобуд мекард. Ҳоло дар ноҳияҳои Турсунзода, Ҳисор ва вилояти Хатлон гуруҳои зидди жола амал мекунанд.
Барои пешгирӣ намудани дар солҳои 70-80-ум (замони шӯравӣ) жола бо ёрии ба воситаи туппаронии ракетаву снарядҳо дар қабати абрҳои жолаовар моддаҳои махсус (одатан дуди йодиди нуқра, гази карбонат ва ғайраҳо) паҳн мекунанд. Дар натиҷа донаҳои жола калон нашуда, поён мефароянд ва ҳангоми дохилшавӣ ба қабатҳои ҳавои гарми назди замин ба борон табдил меёбанд. Ин тадбир имкон медод, ки то 70—80%-и киштзор аз зарари жола махфуз дошта шавад.

2) Шабнамро низ Жола мегуянд.

Адабиёт
-------

* Броунов П. И. Град, атмосферные осадки// Энциклопедический словарь Брокгауза и Ефрона : в 86 т. (82 т. и 4 доп.). — СПб. 1890—1907.
* Женев Р. Град. Перевод с французского. — Л. 1966

Манбаъ
------

{ЭСТ}
**Баҳри Адриатикӣ** (итол. *mare Adriatico*) — баҳрест, ки бо нимҷазираҳои Аппенин ва Балкан иҳота шуда як қисми баҳри Миёназаминро ташкил мекунад. Соҳилҳои давлатҳои Итолиё (зиёда аз 1000 км), Словения (47 км), Хорватия (1777 км), Босния ва Ҳерсеговина (20 км), Черногория (200 км), Албания (472 км) ташкил медиҳад.

Таърих
------

Номи худро аз бандаргоҳи бостонии Адрия гирифт, ки дар ҷойи якҷояшавии ду дарё, По ва Адиҷе вуҷуд дошт. Аз аввал юнониҳо фақат қисми шимолии баҳрро (юн. Adrias Kolpos) номбарӣ мекардан, сипас ин ном ба тамоми баҳр гузашт. Дар замонаҳои Руми Бостон ин баҳр *Mare Seperum* ин чунин *Mare Hadriaticum* ном дошт.

Дар давоми ду ҳазор соли вуҷуди дарёҳои По ва Адиҷе бо дуруштиҳои овардаи худ чуқурии баҳрро чунон паст карданд, ки имрӯз бандаргоҳи Адрия аз баҳр 25 км дур шудааст.

Ба муносибати шаҳри Адрия ва баҳри Адриатикӣ сайёрак Адрия, ки 23 феврали 1875 ситорашиноси австрияги Пализа Иоганн дар Пула кашф карда буд ном гузоштандва ва ин шаҳр дар соҳили баҳри Адриатикӣ воқеъ дорад.

Ҷуғрофия
--------

Масоҳати баҳри Адриатикӣ — 144 0000 км², чуқури — аз 20 м дар қисми шимолии баҳр то 1230 м — дар ҷануби-шарқ. Чуқуриаш бо қуму гил таҳшин шудаааст ва соҳилҳояш аз шағал, сангрезаи гирди ҳамвор ва қум иборат аст. Дар қисми ҷанубиаш ба воситаи гулугоҳи Отранто бо баҳри Ионӣ пайваст аст. Дарозии равонаи хушки 796 км ва паҳноияш аз 93 то 222 километрро ташкил мекунад.

Соҳилҳои ғарбиаш ва шимоли-ғарбиаш бисёртар паст ҳастан, шарқиаш бошад аз кӯҳистон иборат аст. Дар наздикии соҳилҳои шарқиаш ҷазираҳои Далматин воқеъ гаштаанд.

Иқлим
-----

Иқлими баҳри Адриатикӣ шакли иқлими баҳри Мёназаминро монандӣ мекунад, аммо фарқ ҳам мекунад, хусусан шамолҳои хоса дорад (бора, мистрал, сирокко), ки ба ҳарорати ҳаво таъсири худро мерасонад. Ҳарорати об аз шимол ба ҷануб ҳар вақт дигаргун мешавад аз 24 то 26 °C дар моҳи август ва аз 7 то 13 °C дар моҳи феврал. Шурии об ноустувор аст ва аз 35 тоо 38 промиллро ташкил мекунад. Мадҳои нодурусти нимшабонарӯзӣ дорад (то 1,2 м). Тобистон бештар боду ҳавои соф дорад, зимистон бошад абрнок ва сербориш аст (то 70 % бориши яксола).

Сарчашма
--------

1. ↑  Центральное бюро статистики Хорватии

Encyclopædia Britannica(пайванди дастнорас)
**Беринг**, **Баҳри Беринг** — баҳри нимкушоди Уқёнуси Ором, байни соҳилҳои Осиё дар ғарб (Россия), Амрикои Шимолӣ дар ШАҲРИ (ИМА), ҷазираҳои Командор (Россия) ва Алеут (ИМА) дар Ҷ. Аз шимол онро нимҷазираҳои Чукот ва Сюард иҳота кардаанд.

Масоҳ. 2315 км², ҳаҷми об 3796 ҳазор км3, умқи миёнааш 1640 м, ҷои амиқтаринаш 4097 м. Халиҷҳои калонаш: Анадир, Олютор (Россия), Нортон, Бристол (Аляска, ИМА). Ҷазираҳои калонаш: Карагинск, Лаврентии Муқаддас, Нунивак, Прибилов, Матвейи Муқаддас. Ба Б. дарёҳои Анадир, Апука, Юкон ва ғ. мерезанд. Тобистон ҳарор. об дар Шимол 4-8°С дар Ҷ. 8- 11°С. Шӯрии об 33-33,5 ‰. Зимистон ях мебандад. Б. гулмоҳӣ, шӯрмоҳӣ, равғанмоҳӣ, лосос, наҳанг, гурбаи баҳрӣ, тюлен ва ғ. дорад. Бандарҳои асосӣ: Анадир, Провидения (Россия), Ном (ИМА).

Эзоҳ
----

Адабиёт
-------

* Беринг // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.
**Баҳри Мармар** (тур. Marmara Denizi аз номи ҷазираи Мармара, ки аз он мармари сафед истихроҷ мекарданд; юн.-қад. Προποντίς — «Пропонтида»; аз πρό — «пеш» + πόντος — «баҳр») — баҳри дохили хушкии Уқёнуси Атлантик дар байни Аврупо ва Осиёи Хурд.

Ҷуғрофиё
--------

Дар Шим. Ш. ба воситаи гулулгоҳи Босфор бо Баҳри Сиёҳ дар Ҷ. Ғ. ба воситаи гулулгоҳи Дарданелла бо Баҳри Эгей пайваст мешавад. Масоҳат 11472 км 2. Дарозиаш 280 км, бараш то 80 км, ҷойи амиқтаринаш 1355 м. Ҳаҷми миёнаи об 4 ҳаор км 3. Б. М. дар натиҷаи кафидани қишри Замин ва аз ҳамдигар ҷудо шудани қитъаҳои Аврупо, Осиё ва Африқо пайдо шудааст. Бори нахуст дар маъхазҳо онро с-ҳои 1845-1848 капитан-лейтенанти флоти баҳрӣ М. П. Манганари зикр кардааст. Аҳамияти гидрологӣ ва биологии баҳрро с-ҳои 1890-1891 олимони рус С. О. Макаров ва И. Б. Шпиндлер таҳқиқ кардаанд. Ба баҳр дарёҳои Граник ва Сусурлук мерезанд. Соҳилҳояш асосан кӯҳӣ буда, соҳилҳои шимолӣ сахраҳои (рифҳои) зиёди зериобӣ доранд. Ҷаз-ҳои бузургтаринаш Мармара ва Шаҳзода. Оби баҳр ях намебандад, ҳарорати об зимистон 9 С, тобистон то 29 С, шӯрии об то 26 %. Набототу ҳайвоноти Баҳри Мармар мисли Баҳри Миёназамин буда, аз он асосан моҳӣ (скумбрия) мегиранд. Муҳимтарин самтҳои ҳаракати киштиҳои боркаши Баҳри Сиёҳ ва Баҳри Миёназамин ба воситаи Баҳри Мармар сурат мегиранд. Дар соҳили шим. шарқии Баҳри Мармар шаҳри Истанбул ва истироҳатгоҳҳои машҳури Эдену Мудания ҷойгиранд.

Декабри соли 1999 дар натиҷаи тӯфони баҳрӣ дар Баҳри Мармар киштии боркаши Россия — «Волгонефт 248» ғарқ шуда, маҳсулоти зиёди нафтӣ бо оби баҳр омехта гардид.

Адабиёт
-------

* Баҳри мармар // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.

* *Макаров С. О.* Об обмене вод Чёрного и Средиземного морей — СПб. 1885 г.
* Мраморное море // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
* *Шпиндлер И. Б.* Материалы по гидрологии Мраморного моря, собранные в экспедиции 1894 на турецком пароходе «Селяник» — Санкт-Петербург, 1896 г.

Эзоҳ
----



|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая датская
* Большая каталанская
* Большая норвежская
* Большая российская (старая версия)
* Большая советская (1 изд.)
* Брокгауза и Ефрона
* Брокгауза и Ефрона
* Военная Сытина
* Итальянская
* Литовская универсальная
* Малый Брокгауза и Ефрона
* Новый
* Реальный словарь классических древностей
* Хорватская
* Britannica (онлайн)
* De Agostini
* Treccani
* Universalis

 |
| Дар феҳристҳои китобшинохтӣ | 
* GND: 4135005-4
* NKC: ge619433
* LIBRIS: 1zcfd73k4xb9fvj
* VIAF: 248583530
* WorldCat VIAF: 248583530

 |
**Ширкати (корпоратсияи) фаромиллӣ** (ШФМ) — ширкате (корпоратсияе) мебошад, ки дар якчанд кишвар воҳидҳои истеҳсолӣ дорад.  Тибқи иттилои манбаъҳои дигар, таърифи як ширкати фаромиллӣ чунин аст: ширкате, ки тиҷорати байналмилалиаш назаррас аст;  ширкате, ки дороиҳои хориҷӣ тақрибан 25-30% ҳаҷми умумии онҳоро ташкил медиҳанд ва филиалҳояшон дар ду ва ё зиёда кишварҳо мебошанд. 

*Кишвари ҷойгоҳ* — кишваре, ки қароргоҳи ШФМ дар он ҷойгир аст.

*Кишварҳои мизбон* — кишварҳое, ки дар он моликияти ШФМ ҷойгиранд.

Эзоҳ
----

Пайвандҳои беруна
-----------------

|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая датская
* Большая каталанская
* Большая российская (старая версия)
* Большая российская (научно-образовательный портал)
* Кругосвет
* Britannica (онлайн)
* Treccani
* Швейцарский исторический

 |
| 

| Дар феҳристҳои китобшинохтӣ |
| --- |
| 
* BNE: XX525616
* BNF: 13318410n
* GND: 4075092-9
* J9U: 987007558027005171
* LCCN: sh85067372
* NDL: 00570520
* NKC: ph115414

 |

 |
**Баҳри Сибири Шарқӣ** (ёқут. Илин Сибиирдээҕи байҕал) — баҳри канории Уқёнуси Яхбастаи Шимолӣ, дар байни ҷазираҳои Новосибир ва ҷазираи Врангел.

Ҷуғрофиё
--------

Дар қисми Ғ. ба воситаи гул-ҳои Дмитрий Лаптев, Санников ва Этерикан бо Баҳри Лаптев, дар Ш. ба воситаи гул. Лонг бо Баҳри Чукотка пайваст мешавад. Масоҳ. 913 ҳазор км². Умқи миёнааш 54 м, ҷойи амиқтаринаш 915 м. Ҷаз-ҳои бузургтаринаш: Новосибир, Айон, Медвежий; халиҷҳояш: Чаун, Колима, Омулях. Ба Б. С. Ш. д-ҳои Индигирка, Хрома, Алазея ва Колима мерезанд. Соҳилҳои баҳр аз яхҳои куҳнашуда ва бисёрсола иборат буда, обшавии бошиддати онҳо боиси вайрон ва дигаргуншавии шакли хатти соҳил мегардад. Иқлимаш арктикист. Тобистон ҳарор. об дар қисмати кушоди баҳр то 2-3°С, дар халиҷу гул-ҳо — 7-8°С, зимистон дар наздикии резишгоҳи дарёҳо 0,2-0,6°С, дар соҳилҳои шимолӣ аз 1,7 то −1,8°С мерасад. Шӯрии об аз Ҷ. Ғ. ба Шим. Ш. зиёд гашта, тобистон дар назди резишгоҳи Колима ва Индигирка ба 4-5 дарсад, зимистон дар қисми ғарбию шарқии баҳр ба 31-32 дарсад мерасад. Дар як сол даҳ моҳ яхбандӣ буда, тобистон танҳо минтақаи наздисоҳилиаш об мешавад. Ҳаҷми яхҳои соҳил дар минтақаҳои ғарбии баҳр то ба 400—500 км мерасад. Мадди баҳр мураттаби нимшабонарӯзист, баландии он асосан аз 0,25 м зиёд намешавад. Аз баҳр сафедмоҳӣ, аломоҳӣ, симмоҳӣ, голес, озодмоҳӣ, гулмоҳича, морж ва тюлен шикор мекунанд. Бандари асосиаш — Певек (халиҷи Чоун).

Эзоҳ
----

Адабиёт
-------

* Баҳри Сибири Шарқӣ // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.

* *Шамраев Ю. И. Шишкина Л. А.* Океанология. Л.: Гидрометеоиздат, 1979—1980
* Восточно-Сибирское море: энциклопедия / Моск. ун-т им. С. Ю. Витте; авт. и сост. И. С. Зонн, А. Г. Костяной, А. В. Семенов; под ред. акад. РАН Г. Г. Матишова. — М.: Междунар. отношения, 2014. — 173, [1] с.: ил. портр. карты. — Библиогр.: соли 171—172 (35 назв.). — 1000 экз.

Пайвандҳо
---------

* Восточно-Сибирское море в книге: *А. Д. Добровольский, Б. С. Залогин.* Моря СССР. Изд-во Моск. ун-та, 1982.
Телевышка Александра-паласа в Лондоне эксплуатируется Би-би-си с 1936 года
Дафтари марказӣ дар Лондон
**Би-Би-Сӣ**, **BBC** (аз англ. British Broadcasting Corporation — **Ширкати пахши Бритониё**, Би-би-сӣ) — созмони расонаи пахши ҳамагонии умумибритониёӣ.

Таърих
------

Би-Би-Сӣ соли 1922 таъсис ёфтааст. Аз маҷмӯаи барномаҳои радиоиву Интернет ва телевизион иборат аст. **BBC** ширкати ғайридавлатист; он созмони ҷамъиятӣ буда, дорои шӯрои назорат (иборат аз 12 сарпараст) аст, ки аз ҷониби маликаи Британия таъйин мешаванд. **BBC** дар дохили Британия беш аз 20 шабакаи гуногуни телевизионӣ, аз ҷумла шабакаи шабонарӯзии BBC News ва 14 шабакаи радиоӣ дорад, ки охирин таҳаввулоти кишвару ҷаҳон, навгониҳои сиёсӣ, иқтисодӣ, иҷтимоӣ, фарҳангӣ, варзишӣ ва ғ-ро баррасӣ мекунад. Офариниши филмҳои мустанад аз диг. самтҳои фаъолияти BBC аст. BBC пиромуни асрори Замин ва Кайҳон, олами наботот, ҳайвонот, парандагон ва ғ. силсилаи филмҳои мустанад таҳия кардааст, ки ба дигар забонҳо низ баргардон шудаанд. Хадамоти ҷаҳонии BBC аз соли 1932 ба кор шурӯъ кард ва имрӯз ба 27 забон, аз ҷумла ба забони форсӣ барномаҳо дорад. Бахши форсии BBC корашро аз 29 дек. 1940 бо пахши як соат барнома дар ҳафтае оғоз кард. Имрӯз ҳафтае 20 соат барнома пахш мекунад. Пас аз соҳибистиқлолии Тоҷикистон намояндагии он дар кишвар боз шуд. Шабакаи форсии телевизиони Би-Би-Сӣ аз янв. 2009 бо 8 соат барнома дар рӯз ба кор оғоз намуд. Шуои амвоҷи он аз Эрону Афғонистону Осиёи Марказӣ то Ховари Миёнаву Аврупо мерасад.

Ин маркази расонаӣ дар хонаи расона дар Лондон мустақар аст ва куҳантарин созмони расонаии миллии ҷаҳон мебошад, ки бар асоси омори соли 2014 бар пояи теъдоди коркунон бо 20 950 корманд ва 16 672 нафар дар бахши расонаи умумӣ, ки шомили қарордодҳои поравақти қобили тағйир ба собит дар маҷмӯъ бо 35 402 корманд бузургтарин расонаи пахши ҳамагонӣ дар ҷаҳон аст.

Шиори Би Би Си ин аст: «Ҳар миллат бояд бо сулҳ ва оромиш бо миллати дигар суҳбат кунад».

Эзоҳ
----

1. ↑   — 1908.
2. ↑   — С. 214.
3. ↑  BBC Annual Report and Accounts — 2021.
4. ↑  Аз Википедиаи порсӣ

Сарчашма
--------

* Би-Би-Си / М. Султонов // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.

Пайвандҳо
---------

* bbc.co.uk — вебгоҳи расмии Би-би-сӣ

**Lua error in Модул:External\_links at line 153: attempt to call field 'getWikidataRefHtml' (a nil value).**
«**Баҳри нозук**» (форсӣ: بحر نازک‎) — тарона, оҳанги мусиқии қадимии форс-тоҷик, ки Борбад барои Хусрави Парвиз эҷод кардааст. «Б. Н.» ба силсилаи «Хусравонӣ» мансуб аст, дар санъати мусиқии садаҳои 11-13 («Мақолид-ул-улум»-и Ҷурҷонӣ) ба сифати таронаҳои машҳури халқӣ амал доштааст; 2) гӯшаи дуюми шуъбаи «Мубарқаъ», ки ба мақоми «Рост» («Дувоздаҳмақом») мансуб аст. Дар таркиби мусиқии халқӣ ва классикии тоҷикӣ амал надорад.

Эзоҳ
----

Адабиёт
-------

* Баҳри нозук / А. Раҷабов // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.

* Раджабов А. Борбад, эпоха, традиция и новаторства. Д. 2010;
* Раджабов А. Эҷод ва иҷрои мусиқӣ дар садаҳои 1V -V11. Д. 2011.
* نصرت الله حدادی. فرهنگ موسیقئ ایران. تهران، ۱۳۷۵ هـ. ش؛
* مهدئ ستایشگر. فرهنگنامۀ موسیقئ ایران زمین. تهران، ۱۳۷۸ هـ. ش؛
* رضاقلی خان هدایت. فرهنگ انجمن آرای ناصری. تهران، ۱۳۰۴ هـ.ش؛
* فرهنگ رشیدی. تهران، ۱۹۶۳؛
* فرهنگ فارسی. تهران، ۱۹۶۳؛ فرهنگ عمید. تهران، ۱۹۶۶
**Забони туркӣ** забони давлатии Туркҳо, Булгорҳо, Римҳо ва дигар давлатхо мебошанд.

Таснифот
--------

Тақсимоти ҷуғрофӣ
-----------------

### Шеваҳо

Фонология
---------

### Садонокҳо

  

Ҳашт ҳарфи садонок вуҷуд дорад

### Ҳамсадоҳо

Грамматика
----------

### Мор­фология

### Синтаксис

Луғат
-----

Системаи навиштан
-----------------

Забони Туркиро бо ҳуруфи арабӣ аз солҳои 1000 то соли 1928 истифода мебаранд. Дар империяи Оттоман забони Туркӣ адабиёти хеле каввй дошт. Бисёр китобхо дар ин замон ба забони Туркӣ навишта шуда буданд. То замоне ки Мустафа Кемал Ататурк онро ба алифбои лотинӣ тарчума кард. Барои он ки у мехост ки давлати худро ба суйи ҷануб наздик намояд. Ва дар натича холо бисёр туркхо китобҳои дар пеш навишта шударо хонда наметавонанд.

Таърих
------

Мисолҳо
-------

Инҷоро ҳам бингаред
-------------------

Сарчашмаҳо
----------

1. 1 2
2. ↑  *Crystal D.* The Cambridge Encyclopedia of Language — Cambridge University Press, 1987. — С. 307. — ISBN 978-0-521-42443-1
**Грейпфру́т** (лот. Cītrus paradīsi) — як навъ дарахти ҳамешасабзи субтропикӣ. 

Грейпфрут вожаи англисӣ буда, маънояш ангур аст. Оид ба грейпфрут бори аввал соли 1750 ботаники рӯҳонӣ Гриффитс Хюҷес маълумот дода, онро «меваи мамнуъ» номидааст. Парвариши грейпфрут то нимаи аввали асри 20 дар ИМА, Мексика, Куба, Ямайка, Аргентина, Эквадор, Парагвай, Испания, Партугалия, Исроил, Кипр, Туркия, Марокаш, Алҷазоир, Тунис, Африқои Ҷанубӣ, Австралия, Зеландияи Нав ҷараён дошт. Дар ҳудуди ИДМ ниҳолзорҳои таҷрибавии грейпфрут дар Оҷористон ва Абхозистон вуҷуд доранд. Дар Тоҷикистон парвариши грейпфрут аз солҳои 40 расм шуд. Дар коллексияи рустаниҳои ситрусии Бунгоҳи таҷрибавии зироати субтропикии Вахш чанд навъи грейпфрут мавҷуд аст. Соле аз ҳар бехи он 100—120 дона мева мегиранд. Грейпфрут дарахти серхор буда, 8-12 м қад мекашад. Шохсораш мудаввари калон. Навдаҳои наврасаш сабзи хордор. Баргаш калон, байзашакл, ҷилодор. Гулаш сафед, калон, хушбӯй. Мевааш калон (то 500 г), дар хӯшаҳо 3-12-тоӣ ҷой гирифтааст; пӯсташ ғафс, зардча ё зарди сиёҳтоб, мағзаш сероб, ширини туршмаза. Дар таркиби меваи грейпфрут 1-2,5 % кислотаҳои органикӣ, 5-10 % қанд, ба миқдори зиёд витамини А, С ва Е мавҷуд аст. Шарбати грейпфрут иштиҳоовар буда, барои муолиҷаи бемориҳои сироятӣ, зангила, дил (миокардит, эндокардит) манфиатбахш аст, ба кори узвҳои гувориш таъсири мусбат расонда, ғалаёни хунро паст мекунад.

Эзоҳ
----

Сарчашма
--------

* Грейпфрут / С. Гулов // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.
**Бибизумрад Абдулло́ева** (1919, деҳаи Куркат, ноҳияи Нов — ноҳияи Ҷалолиддин Балхӣ) — пахтакор, Қаҳрамони Меҳнати Сотсиалистӣ (1948). Устоди пахтаи Тоҷикистон (1957).

Зиндагинома
-----------

Колхозчӣ, сардори звено ва бригадаи колхози ба номи Телмани ноҳияи Колхозобод (1937 – 72). Аз соли 1973 нафақагири шахсӣ буд. Абдуллоева солҳои 1948 – 50 аз ҳар га замин 35 – 41 сентнер ҳосили пахтаи маҳиннах рӯёнд. Бо ду ордени Ленин, орденҳои Байрақи Сурхи Меҳнат, «Нишони фахрӣ», медалҳо ва Грамотаҳои Фахрии Президиуми Совети Олии ҶШС Тоҷикистон сарфароз гардидааст.

Эзоҳ
----

Сарчашма
--------

* Абдуллоева Бибизумрад // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Ширкати хусусӣ** (ташкилоти *хусусӣ, корхонаи хусусӣ) —* ташкилоте мебошад (корхона), ки дар заминаи моликияти хусусӣ таъсис ёфтааст, яъне моликияти шахсони воқеӣ ё ҳуқуқист.

Таъриф
------

Ширкатҳои хусусӣ яке аз шаклҳои паҳнгаштаи фаъолияти соҳибкорӣ дар ҷаҳон мебошанд, аммо дар айни замон, маҳсулоти ин ширкатҳо дар кишварҳои мутараққӣ нисбат ба шаклҳои дигар ба таври номутаносиб кам аст. Масалан, дар солҳои 80-ум дар ИМА шумораи ширкатҳои хусусӣ 70-73 % шумораи умумии ширкатҳои ба қайд гирифташударо ташкил медоданд ва ҳаҷми умумии истеҳсоли ин ширкатҳо ба 6-7 % ҳаҷми умумии истеҳсоли кишвар рост меомад .

Ба ширкатҳои хусусӣ ном бо нишон додани ҳатмии шакли ташкилию ҳуқуқӣ дода мешавад. Аксар вақт дар номи ширкат насаби асосгузор ё соҳиби он зикр карда мешавад.

Эзоҳ
----

1. 1 2  *Нуреев Р. М.* Курс микроэкономики. Учебник для вузов. — М.: Издательская группа «Норма–Инфра-М», 1998. — С. 187—188.
**Забони ғарбӣ (Оксидентал)**, ё ки **Интерли́нгве** (*Occidental*, *Interlingue*) ([interˈliŋɡwe], [oktsidenˈtaːl]; ISO 639 *ie*, *ile*) — забони фаросохтаи байналхалқӣ. Аз ҷониби Эдгар де Ваҳл сохта шудааст ва соли 1922 нашр шудааст. Дар соли 1949 он ба *Interlingue* номгузорӣ шуд, то ассотсиатсияҳои манфиеро, ки номи "Ғарбӣ" метавонад ба вуҷуд оварад, бартараф кунад.

Дар замони ҳозира дар ҷаҳон бо зиёда аз 5 ҳазор забону лаҳҷаҳо гуфтугӯ мекунанд. Шумораи хеле зиёди забонҳо, ки инсоният бо онҳо мубодилаи афкор мекунад ва адабиёти худро нашр менамояд, заруратеро ба миён овардааст, ки забони ёридиҳандаи байналхалқии барои ҳар як кас дастрас ба вуҷуд ояд.

Ба миён омадани ин гуна забон ба халқияту миллатҳои гуногуни ҷаҳон имконият медод, ки озодона бо ҳамдигар муносибат карда тавонанд, таҷрибаи истеҳсолӣ ва илмии ҳамдигарро омӯзанд ва ривоҷу равнақ диҳанд. Ин барои тараққиёти маданияти инсоният аҳамияти калон медошт.

Эзоҳ
----

Адабиёт
-------

* *Krasina, raconta del subterrania del Moravian carst*, опубликовано в 1938 году, автор Ян-Амос Кайша.
* *Li astres del Verne*, коллекция оригинальной поэзии Ярослава Подобского, опубликована в 1935 и 1947 годах.
* *Li sercha in li castelle Dewahl e altri racontas*, написано и опубликовано Висентом Косталаго в 2021 году.

Пайвандҳо
---------

Логотипи «Википедиа»Логотипи «Википедиа»

«Википедиа» дорои **фаслест**  

***ба забони забони ғарбӣ***  

**«Principal págine»**

* Союз Интерлингве
* Журнал CosmoglottaБойгонӣ шудааст 11 марти 2007  сол.
* Руководства по Интерлингве
* Дискуссионная группа на YahooБойгонӣ шудааст 11 феврали 2006  сол.
* Grammatica de Interlingue in Interlingue de F. HaasБойгонӣ шудааст 13 май 2008  сол.
* Grammar of Occidental translated into English
**Дейвис** (англ. Davis) — шаҳрест дар ҳавзаи Йоло, Калифорния, Иёлоти Муттаҳидаи Амрико. Калонтарин шаҳр дар ҳавзаи Йоло ва 122-умин калонтарин дар иёлати Калифорния. Бо донишгоҳаш машҳур аст. Дар соли 2006, шаҳр дар байни шаҳрҳои босаводтарин (аз рӯи фоизи сокинони дорои маълумоти коллеҷ) дар Иёлоти Муттаҳида ҷои дуюмро ишғол кард.

Таърих
------

Шаҳр дар истгоҳи роҳи оҳани Southern Pacific Railroad, ки соли 1868 сохта шудааст, ба вуҷуд омадааст. Номи аслӣ — "Девисвилл" (англ. Davisvill ) ба номи деҳқони намоёни маҳаллӣ Ҷером К. Дейвис. Почтаи маҳаллӣ дар соли 1907 ин номро танҳо ба "Дейвис" кӯтоҳ кард. Ном боқӣ монд ва шаҳри Дейвис 28 марти соли 1917 ба феҳристи шаҳр илова карда шуд.

Дар соли 1905, губернатори Калифорния Ҷорҷ Пурди Дэвисро аз 50 макони дигар барои мизбони донишгоҳ интихоб кард.

Пайвандҳо
---------

* city.davis.ca.us — вебгоҳи расмии Дейвис (Калифорния)
* Yolo County Visitors Bureau Архивная копия от 1 сентября 2011 на Wayback Machine — information on hotels, restaurants and attractions in Davis
* Davis Startups Бойгонӣ шудааст 18 Декабри 2013  сол. Архивная копия от 18 декабря 2013 на Wayback Machine — organization encouraging company creation in Yolo County

|  |  |
| --- | --- |
| ⚙️  Гузариш ба унсури Викидода  Вебгоҳҳои мавзӯъӣ | 
* Open Directory Project

 |
| Фарҳангҳо ва донишномаҳо | 
* Большая каталанская
* Britannica (онлайн)

 |
| 

| Дар феҳристҳои китобшинохтӣ |
| --- |
| 
* GND: 4377783-1
* J9U: 987007559497305171
* LCCN: n80015748
* NKC: xx0028914
* SUDOC: 201867028
* VIAF: 140713746
* WorldCat VIAF: 140713746

 |

 |
**Баҳрии Самарқандӣ** форсӣ: بحرئ سمرقندی‎ (с. тав. ва ваф. номаълум) — шоири тоҷик (а. 16).

Дар зодгоҳаш – Самарқанд таҳсили улумро анҷом дод ва ба камол расид. Дар шеър шогирди Мирзо Дӯстии Бӯстонихонӣ буд. Соли 1603 ба Балх кӯчид, вале бо аҳли адаби Самарқанд робитаи адабӣ доштааст. Ба ин байташ 
Мо орзуи Хусраву Доро намекунем,
Ҷуз худ ба ғайри дӯст мудоро намекунем
аз аҳли адаби Самарқанд ҷавоб гуфтанро талабгор шуда буд.

Эзоҳ
----

Адабиёт
-------

* Баҳрии Самарқандӣ / У. Каримов // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.

*. مطربئ سمرقندی، تذکرة الشعراء، تهران، ۱۳۷۷ هـ. ش
**Баҳриддин Азизӣ** (1895, Ӯротеппа — 1944, ҳамон ҷо) — шоир, нависанда ва рӯзноманигори тоҷик.

Зиндагинома
-----------

Баҳриддин Азизӣ соли 1895 дар шаҳри Истаравшан таваллуд ёфтааст. Падараш Мулло Абдулазиз аз аҳли саводу қалам ва мударрис буда, бо тахаллуси «Ҷазмӣ» шеър эҷод мекардааст. Маълумоти ибтидоиро аввал аз падараш омӯхта, то 15-солагӣ дар мадориси гуногуни зодгоҳаш таҳсили илм кардааст. Пас аз гирифтани маълумоти миёна озими Бухоро гардида, бо намояндагони пешқадами замон ошноӣ пайдо карда, ба туфайли рӯзномаю маҷаллаҳои миллии Туркистон аз сиёсату воқеаҳои даврон воқиф гардидааст. Дар замони истибдоди амирӣ, ки таассуби динӣ ниҳоят пурқувват буд, бо тахаллуси «Азмӣ» шеърҳои зиддитаассубӣ ва зиддимирӣ навиштааст. Аз ин рӯ, соли 1916, амири Бухоро барои қатли ӯ фармон содир кардааст. Азизӣ барои аз чанги амиру дарбориёни ӯ ҷон ба саломат бурдан ба Тошканд гурехта, муддате дар Тошканду Самарқанд рахти иқомат густардааст. Инқилоби Октябрро дар ҳамон шаҳрҳо пешвоз гирифта, ба курси муаллимтайёркунӣ дохил шудаву бомуваффақият тамом кардааст. Баъдан ба Ӯротеппа баргашта, мудири маориф шуда кор кардааст. Бо ташаббуси ӯ дар шаҳри қадимӣ чанд мактаби нав ифтитоҳ ёфтааст. Ҳамчунин, чанде дар Комиҷроияи шаҳр ва Суди олии ҷумҳурӣ дар вазифаҳои гуногун адои хидмат кардааст. Аз соли 1934 то 1937 котиби масъули журнали ҳаҷвии «Бигиз» будааст. Аммо бештар саргарми фаъолияти адабӣ журналистӣ шуда, ҳамчун ҳаҷвнависи моҳир эҷодиёташро бо ҳикояҳои хуби ҳаҷвӣ ғанӣ гардондааст. Мавсуф дар қатори дигар бегуноҳон қурбони дасисаҳои соли 1937 шуда, аз дасти бемории тӯлонӣ соли 1944 дар маҳбас вафот кардааст. Баъд аз вафоташ, бо Қарори Суди Олӣ, бегуноҳ бароварда, дар зодгоҳаш кӯчаи истиқоматиашро ба номи ӯ гузоштаанд. Сад афсӯс, ки бисёр китобу дастнависҳои адиб ҳамон солҳо несту нобуд шудаанд.

Эҷодиёт
-------

Ҳикояҳои ҳаҷвии ӯ дар саҳифаи рӯзномаю маҷаллаҳои «Овози тоҷик», «Мулло-Мушфиқӣ», «Раҳбари дониш» ва «Бигиз» таҳти имзоҳои мустаори «Тарсончак», «Тарсакӣ», «Шаккок», «Нотарс», «Афандӣ» ва «Дадаи Мусаддиқа» ба табъ расидаанд. Шеърҳои ҳаҷвии ӯ ба танқиду мазаммати майпарастон, ҳатӯлкорон, мансабпарастон, бадахлоқон ва вайронкорони тартиботи ҷамъиятӣ бахшида шудаанд. Дар ҳикояҳои ӯ, ҳамчунин, мавзӯъҳои озодии занон, корнамоиҳои одамон дар замони нав, танқиди баъзе урфу одатҳои нозарури замони гузашта мавқеи махсус доранд. Азизӣ на танҳо нависандаи моҳир, балки шоири хушсалиқае ҳам будааст. Соли 1931 шеъри публитсистии «Вахшстрой»-и ӯ дар маҷаллаи «Раҳбари дониш» чоп шудааст. Осори боқимондаи Баҳриддин Азизӣ дар маҷмӯаҳои «Зарбдор» (1932), «Ғалаба» (1932), «Ду ҳариф», «Як қубба кӯкнорӣ» (1933), «Тоҷихон», «Қурбонӣ» (1933), «Ҳасани якдаста» (1936, 2004), «Ҳикояҳо» (1962), «Зани директор» (1985) ва ғ. гирдоварӣ чоп шудаанд.

Сарчашма
--------

1. ↑  Адибони Тоҷикистон (маълумотномаи мухтасари шарҳиҳолӣ)./Таҳия ва танзими Асрори Сомонӣ ва Маҷид Салим. — Душанбе, «Адиб», 2014, — с. 28-29 ISBN 978-99947-2-379-9
**Беҳтаринҳои футболи Тоҷикистон дар соли 2006**

Хуршед Маҳмудов, узви дастаи «Регар» ТадАЗ-и Турсунзода ва тими миллии футболи Тоҷикистон беҳтарин бозигари ин кишвар дар соли 2006 эътироф гаштааст.

Беҳтарин футболбозон, мураббиён ва доварони солро Федеросиюни футболи Тоҷикистон муайян кардааст.

Аслиддин Ҳабибуллоев, аз дастаи «Вахш»-и Қӯрғонтеппа беҳтарин дарвозабон, Ҷамолиддин Оев, аз тими «ХИМА»-и Душанбе беҳтарин ҳимоятгар, Нӯъмонҷон Ҳакимов, аз дастаи «Парвоз»-и Бобоҷон Ғафуров беҳтарин ҳамлагар дониста шуданд.

Фозил Сатторов, аз тими «Тоҷиктелеком»-и Қӯрғонтеппа, ки 20 гол ба самар расондааст, беҳтарин нишонзан миёни бозигарони лигаи олии футболи Тоҷикистон гардид.

Пӯлод Қодиров, сармураббии дастаи мунтахаби наврасони то 17-солаи Тоҷикистон, Шариф Назаров, собиқ сармураббии тими мунтахаби миллии кишвар ва сармураббии дастаи «ХИМА»-и Душанбе, Маҳмадҷон Ҳабибуллоев, сармураббии «Регар» ТадАЗ-и Турсунзода беҳтарин мураббиёни сол эътироф шуданд.

Ориф Ҷӯраев ва Алишер Қараев беҳтарин доварон ва Достон Мамиров, аз ноҳияи Ҷаббор Расулови вилояти Суғд беҳтарин мураббии кӯдакону наврасон дониста шуданд.

Федеросиюни футболи Тоҷикистон, ҳамчунин беҳтаринҳоро дар риштаи футзал муайян кардааст.

Миралӣ Шарифов, аз дастаи «ХИМА»-и Душанбе беҳтарин дарвозабон, Фирдавс Файзуллоев, аз тими «Вавилон» -и Душанбе ва Шерзод Ҷумъаев, аз дастаи «Телеком технолоҷӣ»- и Душанбе беҳтарин бозигарон ва Комил Бобоев, аз дастаи «ХИМА» беҳтарин мураббӣ дар риштаи футзал эълом шуданд.

Нигаред
-------

Портал:Футбол

Пайвандҳо
---------

Беҳтаринҳои футболи Тоҷикистон дар соли 2006 Бойгонӣ шудааст 29 сентябри 2007  сол.
**Spelling bee** (англ. *spell* — ҳарф ба ҳарф талафуз кардан + *bee* — машварат) — мусобиқаи (аз рӯи қоида мусобиқаи кӯдакона) ҳарф ба ҳарф талафуз кардани калима.

Ин навъи мусобиқа дар ИМА пайдо шудааст. Мусобиқаҳои миллӣ дар кишварҳои гуногун мисли ИМА, Британияи Кабир, Австралия, Зеландияи Нав, Канада, Мексика, Индонезия ва Покистон гузаронида мешаванд.

Монанд ба ҳамин мусобиқа дар кишварҳои дигар низ мусобиқаҳо гузаронида мешаванд. Мисол: дар Фаронса *(La dictée)* ва дар Полша *(Dyktando)*.

= Дар Тоҷикистон
================

Дар Тоҷикистон мусобиқаи **Speeling bee** аслан дар "Гӯшаҳои Амрико дар Тоҷикистон" гузаронида мешаванд.

Ин мусобиқа ҳатман бо назардошти қонуну қоидаҳои ҳамон забон, ки таърихан қабул шудааст баргузор мегардад, ба мисли забонҳои англисӣ ва фаронсавӣ.

Мазмуни таърихии калимаи **bee** (аслан «занбур») «машварате, ки бо мақсади омӯзиш баргузор мегардад». Этимологияи ин калима на онқадар фаҳмост, аммо аз калимаи англисии қадимаи **bēn** яъне *(ибодат)* пайдо шудааст.

Spelling bee дар мактабҳои ИМА мунтазам гузаронида мешавад.

Нафаре ғолиб мешавад, ки калимаҳоро ҳарф ба ҳарф, бештар ва бе хато талафуз мекунад.

Ин навъи мусобиқа кӯдаконро барои ғанӣ гардонидани луғатомӯзиашон кӯмак мерасонад.

Пайвандҳо
---------

Эзоҳ
----

1. ↑
2. ↑
**Декларатсия (дар гумрук)** - декларатсияи гумрук, ҳуҷҷати дорои шакли муайян, ки дар он тибқи Кодекси гумруки ҶТ маълумоти барои мақомоти гумрук зарури зикр карда мешавад. Декларатсияро одатан шахсе пур мекунад, ки ӯро декларант меноманд.

Шаклҳои декларатсия
-------------------

Дар мақомоти гумрук шаклҳои зерини декларатсияи гумрукӣ мавҷуданд:

* Декларатсияи гумрукии бор (ГТД);
* Декларатсияи мусофирон (Т-6);
* Декларатсияи транзитӣ;
* Декларатсияи муваққатӣ
* Декларатсияи даврӣ;
* Декларатсияи арзиши гумрукӣ;
* Декларатсияи асъор.

Эзоҳ
----

1. ↑  Истилоҳот/Сомонаи Хадамоти гумрукии назди Ҳукумати ҶТ

Пайвандҳо
---------

* Сомонаи Хадамоти гумрукии назди Ҳукумати ҶТ
* Созмони умумиҷаҳонии савдо (СУС)
**Бахши марказии шаҳристони Теҳрон** — номи бахш дар шаҳристони Теҳрон, воқеъ дар Устони Теҳрон дар Эрон. Бар асоси Саршумории маркази омори Эрон дар соли 1385, ҷамъияти он 813238 нафар будааст.

Тафсилоти бахш
--------------


Деҳистони Сулқон
**Бахши Кан**
**Бахши Офтоб**
Деҳистони Офтоб
Деҳистони Халозир
**Бахши Марказӣ**
Деҳистони Сиёҳрӯд
Теҳрон
*М-1*  
*(Шаҳристони Шемиронот)*
*М-2*
*М-3*
*М-4*
*М-5*
*М-6*
*М-7*
*М-8*
*М-9*
*М-10*
*М-11*
*М-12*
*М-13*
*М-14*
*М-15*
*М-16*
*М-17*
*М-18*
*М-19*
*М-20*  
*(Шаҳристони Рай)*
*М-21*
*М-22*

Манобеъ
-------

1. ↑  Натоиҷи саршумории Эрон дар соли 1385 (2006) (Excel).  Даргоҳи миллии омори Эрон. 14 октябри 2014 санҷида шуд. Баргирифта аз сарчашмаи аввал 24 сентябри 2014.

| ⚙️ Flag of Iran.svg Шаҳристони Теҳрон |
| --- |
| Марказимаъмурӣ (пойтахт) | Теҳрон |
| Башҳои шаҳристони Теҳрон | Марказӣ • Офтоб • Кан • |
| Деҳистонҳои шаҳристони Теҳрон | деҳистони Сиёҳрӯд • деҳистони Сулқон • деҳистони Офтоб • деҳистони Халозир |
**Антисфе́н** (юн.-қад. Ἀντισθένης; 444/435 то м. Афина — 370/360 то м. Афина) — файласуфи Юнони Қадим, шогирди Горгий, пайрави Суқрот.

Фалсафа
-------

Муаллифи зиёда аз 70 асар оид ба фалсафа, илми маъонӣ ва баён. Фалсафаи Антисфени унсурҳои гуногуни ҳикмати замонашро фаро гирифта, ниҳоят ихтилофомез аст, дар таълимоташ асосҳои ҷараёнҳои калбия, равоқия, шаккокия фаровон ба назар мерасанд. Аммо аз осори то ба ҳол расидаи Антисфени Афинӣ бармеояд, ки ӯ ба принсипҳои ягонаи зӯҳд ё парҳезкорӣ сахт моил будааст, ба сифати меъёр табиатро пешниҳод мекунад. Дар мантиқ ва диалектика Антисфени Афинӣ худро чун ҳарифи софистҳо (онҳое, ки муҳокима ва мулоҳизаашон дар тафсири духӯраи мафҳумҳо асос ёфта, зоҳиран дуруст менамоянд, вале дар ҳақиқат беасосу ботиланд) мебарояд, ҳарчанд дар эҷодиёти адабӣ ӯро шогирди софистҳо мешуморанд. Бе вайрон кардани қонуни айният ё шабоҳат Антисфени Афинӣ ақида дорад, ки ҳамли субъект аз хабарияти мушобеҳи он номумкин аст, яке ба воситаи дигаре муайян намешавад. Этикаи (ахлоқ) Антисфени Афинӣ ба принсипҳои зоҳидона асос ёфтааст, набояд ба мӯҳтоҷӣ тан дод, аз неъматҳои моддӣ ба қадри кофӣ истифода бурдан лозим аст. Дар соҳаи сиёсат Антисфени Афинӣ давлату фаъолияти сиёсиро инкор менамуд, ба андешаи ӯ баробарии одамон табиӣ нест. Дар асараш «Геракл» идеали ҳокими ломакону бенаворо офаридааст, ки ба ҳама заҳмату ранҷу ҷафо тоб меорад, ӯ зоҳиран гадо, аммо ботинан шоҳест. Дар китоби «Кира» Антисфени Афинӣ шоҳи идеалиро тасвир кардааст. Антисфени Афинӣ ба Протагор, ҳарифонаш Афлотуну Исократ таъсир расонда, муаллими Диогени Синопскӣ маҳсуб меёбад.

Эзоҳ
----

Адабиёт
-------

* Антисфени Афинӣ // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.


|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая датская
* Большая каталанская
* Большая норвежская
* Большая российская (старая версия)
* Брокгауза и Ефрона
* Итальянская
* Кругосвет
* Малый Брокгауза и Ефрона
* Реальный словарь классических древностей
* Хорватская
* Энциклопедический лексикон
* Britannica (онлайн)
* De Agostini
* Treccani
* Universalis

 |
| 

| Дар феҳристҳои китобшинохтӣ |
| --- |
| 
* BIBSYS: 95005713
* BNC: a1049182x
* BNF: 13197870p
* CiNii: DA11678663
* GND: 118503456
* ISNI: 0000 0001 1030 089X
* J9U: 987007601760105171
* LCCN: n86119012
* NKC: ola2002146909
* NLA: 35601207
* NLG: 181760
* NLP: A30393814
* NTA: 069754136
* NUKAT: n2007129143
* LIBRIS: rp355sc95bkdckk
* SUDOC: 03494107X
* VcBA: 495/26571
* VIAF: 79142539, 212158790628438851663, 268829700, 79142525, 384159474205627661686, 1128159474202327661504, 40154381066430292717, 57151776734318010614, 84959834, 262164150, 240159474328027662860
* WorldCat VIAF: 79142539, 212158790628438851663, 268829700, 79142525, 384159474205627661686, 1128159474202327661504, 40154381066430292717, 57151776734318010614, 84959834, 262164150, 240159474328027662860

 |

 |
**Spotify** (*Спотифа́й*) — як расонаи ҷории мусиқӣ, подкаст ва видео аст, ки ба таври расмӣ дар 7 октябри 2008 роҳандозӣ шуд. Спотифай тавассутии ширкати навпо Spotify AB дар Стокҳолм тавсеъа ёфт. Спотифай мудирияти ҳуқуқи диҷитол-муҳтавои муҳофизатшуда аз ноширони мусиқӣ ва ширкатҳои расонаиро фароҳам мекунад. Спотифай як сервиси фримиум аст, яъне вежагиҳои асосӣ ҳамроҳ бо таблиғот, ройгон ҳастанд, дар ҳоле ки вежагиҳои изофӣ шомили кайфияти пахши беҳтар ва боргириҳои мусиқии бурунхат аз тариқи пардохти иштирок ироа дода мешавад.

Эзоҳ
----

**Lua error in Модул:External\_links at line 153: attempt to call field 'getWikidataRefHtml' (a nil value).**
**«Starz»** (**Starz!** (1994—2005)) — шабакаи телевизионии ноқилии амрикоӣ.

Таърих
------

Пахши Starz! 1 феврали соли 1994 оғоз ёфт. Шабакаи Starz ибтидо «Starz!» номида мешуд. Аммо соли 2005 аломати хитоб бардошта шуд. Starz шабакаи телевизионии муздноки амрикоӣ мебошад, ки навгониҳо аз соҳаи синамо ва филмҳои телевизиониро пахш мекунад. Маълум аст, ки беш аз 20 миллион бинанда дорад. Ба ғайр аз филмҳо, Starz силсилафилмҳо, аз ҷумла маҳсулоти худро низ намоиш медиҳад.

5 апрели соли 2016 ребрендинг баргузор гардид, ки логотипи нав бо номи "STARZ" оро дода шудааст. Қисми расмиёт шомил кардани каналҳои Encore ба рӯйхати шабакаҳои телевизионии пахшшуда буд, бинобар ин Starz метавонад ба тамошобин 14 канали дорои мундариҷаи олиро пешниҳод кунад. Шабакаи асосии телевизионӣ Starz Encore ном гирифт ва дар он ҷо илова бар филмҳо, такрори барномаҳои Starz Originals пахш шуданд.

30 июни соли 2016, Lions Gate розӣ шуд, ки "Starz Inc."-ро бо маблағи 4,4 миллиард доллар дар шакли нақд ва саҳмия харидорӣ кунад; муомила рӯзи 8 декабр ба поён расид.

Моҳи апрели соли 2019, ин канал аз ҷониби ВАО ва Electronic Frontier Foundation барои пешниҳоди ҳуҷҷатҳо дар Twitter, бо истинод ба DMCA, дархостҳо оид ба нест кардани твитҳо бо пайвандҳо ба хабарҳое, ки дар бораи роҳзанӣ баҳс мекунанд, интиқод карда шуд. Дар ниҳоят, Starz маъзарат хост ва тавзеҳ дод, ки тақсимоти DMCA иштибоҳи пудратчии он, The Social Element аст.

Эзоҳ
----

1. ↑  *Maglio, Tony* Starz Brings Encore Under Umbrella, Unveils Rebrand. *The Wrap* (March 28, 2016). 28 марти 2016 санҷида шуд.
2. ↑  *Andreeva, Nellie* Starz Gets Rebrand; Encore Channels To Add Starz Moniker, Series Reruns. *Deadline Hollywood* (March 28, 2016). 28 марти 2016 санҷида шуд.
3. ↑  *Lieberman, David* Lionsgate Agrees To Buy Starz For $4.4 Billion In Cash And Stock. *Deadline Hollywood* (June 30, 2016). 30 июни 2016 санҷида шуд.
4. ↑  *Vlessing, Etan* Lionsgate Completes $4.4B Acquisition of Starz. *The Hollywood Reporter* (December 8, 2016). 9 Декабри 2016 санҷида шуд.
5. ↑   Free speech row us. TV channel forces removal of tweets] «The Guardian», 15.04.2019
6. ↑   ] «Deadline»

Пайвандҳо
---------

|  |  |
| --- | --- |
| ⚙️  Гузариш ба унсури Викидода  Дар шабакаҳои иҷтимоъӣ | 
* Твиттер
* Фейсбук
* Инстаграм

 |
**Антиферромагнетизм** — ҳолати муназзами магнитии моддаҳои кристаллӣ, ки дар он моменти магнитии ҳама ё қисми атомҳо (ионҳо) дар гиреҳҳои панҷараи кристаллӣ тавре самтнок шудаанд (одатан, муқобилсамт), ки магнитнокии умумии модда баробари сифр аст. Таҳти таъсири майдони магнитии беруна антиферромагнетикҳо ба магнитнокии хурд соҳиб мегарданд. Зиёдшавии ҳарорат то нуқтаи Неел магнитнокиро бартараф намуда, онро ба ҳолати парамагнитӣ мегузаронад.

Нигаред низ
-----------

* Ферромагнетизм
* Парамагнетизм
* Диамагнетизм

Эзоҳ
----

Адабиёт
-------

* Антиферромагнетизм // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.



|  |  |
| --- | --- |
| Физика | *Ин мақолаи нопурра аз физика мебошад.Шумо метавонед бо пурра кардани ин ба Википедия кумак кунед.* |
**Ширмоҳӣ** — дар муҳити обҳои Тоҷикистон то хол зиёда аз 40 намуди моҳихо маълуманд. Аз онҳо баъзеашон ахамияти калон доранд.

1. Ширмоҳи дар обҳои ширин зиндагӣ мекунад. Дарозиаш то 50 см буда, вазнаш 1-2 кг мешавад. Вай дар дарёҳои хурду калони серобу камоби кухистон бештар вомехурад. Баъзан дар обҳои хунуки шафоф чунин моҳихо дучор мешаванд. Бештар дар тагу байни сангхо гашта, ба мукобили чараёни об нагз ҳаракат мекунанд. Хуроки ширмоҳи хар гуна кирмхо, харчангҳои хурд, кирминаи хашароти оби мебошанд. Faйp аз ин обсабзхоро бо лаби поёнаш аз болои сангҳои зериоби тарошида мехурад.

Ширмоҳи охири моҳи май ва ибтидои июн тухм мегузорад. Охирҳои тирамох дарозии моҳичаҳои ширмоҳи 7-10 см шуда, вазнашон S-12 гр мешавад.

Ширмоҳи дар сини 3-4-солагиаш ба шикор мувофик аст. Дар вакти аз ширмоҳи тайер кардани таом тухмаш ва пардаи сиёхи руйи баданашро, ки барои одам ва хайвоноти хонаги захрнок мебошад, гирифта партофтан лозим аст.


|  |  |
| --- | --- |
|  | *Ин мақолаи нопурра аз фанни ҷонваршиносӣ мебошад.Шумо метавонед бо пурра кардани ин ба Википедия кумак кунед.* |

Манбаъ
------
**Беҳҷат Саййидвалихони Аҳрорӣ** (1874, Хистеварз — 10 январи 1962, ҳамон ҷо) — шоири тоҷик.

Зиндагинома
-----------

Шаҷараи авлодиаш ба Хоҷа Аҳрорӣ Валӣ мерасад. Аввал «Асилӣ» тахаллус дошт. Солҳои 20 садаи XX тахаллуси «Беҳҷат»-ро пазируфт. Дар 7-солагӣ хатту савод баровард ва дар мадрасаҳои Хуҷанду Хуқанд таҳсилро идома дод. Ба шеър гуфтан дар мадраса оғоз кард. Солҳои 1921—1923 дар манзили худ мактаби хусусӣ кушод, ки дар он фарзандони аҳли деҳа ройгон таҳсил мекарданд. Бо ташаббуси Беҳҷат мактаби дигаре бунёд карда шуд, ки то соли 1929 амал мекард.

Беҳҷат дар ҳавзаи адабии Хуҷанд чун шахси бедилхону бедилшинос машҳур буд. Дар пайравӣ аз Бедил шеърҳо гуфтааст. Инчунин дар ашъораш алоқамандие бо шеърҳои Умари Хайём, Саъдии Шерозӣ ва дигарон ба назар мерасад. Бо шоирон Тошхоҷа Асирӣ, Зуфархон Ҷавҳарӣ ва Нақибхони Туғрал робитаи дӯстӣ ва эҷодӣ дошт. Аз осораш дафтари шеъре иборат аз 1500 байт боқӣ мондааст.

Намунаи абёт
------------

Абёти зерин намунае аз шеъри ӯянд:

> Дар муҳити Кофу Нун ҳайратшиорам кардаанд,   
> 
> Аз гудози синаам дуди шарорам кардаанд.   
> 
> Мондаам дар тоқи нисён дар хароботи ҷаҳон,   
> 
> Дар фироқи дӯст доим интизорам кардаанд.   
> 
> Чун магасҳо гирди шаккар издиҳоме доштам,   
> 
> К-аз фусуни толеам ин дам фирорам кардаанд…   
> 
> Ҳаббазо, Беҳҷат, ки Бедил суфта ин дурри сухан:   
> 
> «Он қадар ҳечам, ки аз худ шармсорам кардаанд». 
> 
>

Эзоҳ
----

Адабиёт
-------

* Беҳҷат Саййидвалихони Аҳрорӣ / Н. Ғаффоров // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.

* Асадуллоев С. Беҳҷати Хистеварзӣ. Х. 1992;
* Ғаффоров У. Ғаффоров Н. Хистеварз. 2009.
**Моли ватанӣ** - моле, ки барои мақсадҳои гумрук дар қаламрави гумрукии Ҷумҳурии Тоҷикистон дорои статуси муомилоти озод мебошад, яъне моле, ки аз қаламрави гумрукии Ҷумҳурии Тоҷикистон содир нашудааст ва пурра дар Ҷумҳурии Тоҷикистон истеҳсол гардидааст, моли барои муомилоти озод дар қаламрави Ҷумҳурии Тоҷикистон иҷозатдодашуда ва моле, ки дар Ҷумҳурии Тоҷикистон аз моли барои муомилоти озод дар қаламрави Ҷумҳурии Тоҷикистон иҷозатдодашуда истеҳсол гардидааст.

Эзоҳ
----

1. ↑  Истилоҳот/Сомонаи Хадамоти гумрукии назди Ҳукумати ҶТ

Пайвандҳо
---------

* Сомонаи Хадамоти гумрукии назди Ҳукумати ҶТ
* Созмони умумиҷаҳонии савдо (СУС)
**Бибинигорӣ** — як навъ зардолуи маҳаллӣ; селексияи халқист.

Дарахташ зудсабз, сершохи садамонанд, соли 3–4-уми шинондан ниҳоли пайвандиаш ба ҳосил медарояд. Дарахти 55–57-солааш 105–120 кг ҳосил медиҳад. Миёнаҳои моҳи март гул карда, даҳаи авв. июн мевааш мепазад. Мевааш байзашакли нӯгтез (андозааш 4,2 х 3, 6 х 3,5 см, вазнаш 40–43 г), пӯсташ тунуки кампашмак, бо мумпардаи маҳин пӯшида шудааст, рангаш зарди баланд, аз гӯшташ ба осонӣ ҷудо мешавад. Гӯшташ хамираки шилмак (баъзан нахҳои борики чӯбмонанд дорад), зарди баланд, серобу ширин, хуштаъму хушбӯй, ҳангоми пурра пухтан 22,9% моддаҳои хушк, 13,8–14,3% қанд ва 1,1 г/л туршӣ дорад. Донакаш миёнаҳаҷм, нӯгтези қиррадор (вазнаш 1,4 г), аз гӯшташ ба осонӣ ҷудо мешавад. Мағзаш пурраи ширин (аксари донакҳо дутоӣ мағз доранд). Бибинигориро бештар барои тархӯрӣ, хушкондан ва консервонӣ (зардолуоб, мураббо, рубъ) истифода мебаранд. Ҳангоми хушкондан 23–25% баргак ва 34–36% ғӯлинги хушсифат ҳосил мешавад. Ҳангоми 2–3 моҳ нигоҳ доштан ғӯлингаш қурутак мебандад. Дарахташ дар заминҳои санглох хуб сабзида, ҳосили фаровон медиҳад. Ба хушкӣ ва шӯрии хок тобовар аст. Дарахтони алоҳидааш дар деҳаҳои Шӯрқӯрғон ва Хамирҷӯйи ноҳияи Конибодом дучор меоянд. Аз сармо, пармачии мева, сиёҳтосак (дар заҳзаминҳо) зарар мебинад.

Эзоҳ
----

Сарчашма
--------

* Бибинигорӣ / Н. Шукуров // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.
**Биандешеду сарватманд шавед** (*англ. Think and Grow Rich*) — китоби машҳуртарини нависанда, рӯзноманигор ва равоншиноси амрикоӣ Наполеон Ҳилл.

Китоб бори аввал соли 1937 нашр шудааст. Сарлавҳаи китоб маънои онро дорад, ки дар бораи чӣ гуна сарватманд шудан аст, муаллиф возеҳ мегӯяд, ки фалсафаи дар он овардашуда метавонад барои муваффақ шудан ба одамон дар ҳама соҳаҳо истифода шудааст. Зиёда аз 15 миллион нусха китоб фурӯхта шудааст.

Мундариҷа
---------

13 «қадам»-и дар китоб овардашуда инҳоянд:

1. Хоҳиш ё ҳадаф
2. Имон
3. Худталқинкунӣ
4. Дониши махсус
5. Хаёлот
6. Банақшагирии муташаккил
7. Ҷасурӣ
8. Суботкорӣ
9. Қувваи ҳамлаи ақл
10. Табдил додани хоҳишҳои ҷинсӣ
11. Қувваи зери шуур
12. Майна
13. Ҳисси шашум

Эзоҳ
----

1. ↑  *Napoleon Hill.* Think and Grow Rich. — Fawcett Crest, 1987. — 256 с. — ISBN 0449214923.
**Би́биков Борис Владимирович** (22 июли 1900, шаҳри Серпухов, Русия — 5 ноябри 1986, Душанбе) — актёр ва педагоги рус, профессор (1951), Ходими хизматнишондодаи санъати ҶМШС Бошқирдистон (1959), Ходими хизматнишондодаи санъати ҶШС Тоҷикистон (1965).

Фаъолият
--------

Дар студияҳои театрии М. А. Чехов (1919) ва Е. В. Вахтангов (1921) таҳсил кардааст. Фаъолияти актёрии Б. аз Студияи якуми Театри бадеии Маскав (МХТ) оғоз ёфтааст. Нахустин нақшҳои ӯ дар саҳнаи ин театр Курио («12 шаб»-и В. Шекспир, 1922), полковник Булгаков («Дар соли 1825»-и Н. А. Венкстерн, 1925). Минбаъд дар саҳнаи Театри Револютсия (шаҳри Маскав) нақшҳои муҳандис Миглер, Лихомский («Кӯли Люл» ва «Одами портфелдор»-и А. Файко, 1927 ва 1928) ва ғ-ро бо маҳорати калон офаридааст. Чанд муддат дар ҳамин театр ёвари коргардон буд. Аз соли 1934 дар театрҳои Маскав ва ҷумҳуриҳои бародарӣ намоишномаҳо таҳия намудааст. Б. дар санъати коргардонӣ истеъдоди баланд дошт. Дар театрҳои гуногуни собиқ Иттиҳоди Шӯравӣ зиёда аз 70 намоишнома таҳия намудааст: «Феуэта овехун» ва «На ба худ шавад, на ба кас»-и Лопе де Вега (Театри Револютсия, 1939; Театри драмаи Қазоқистон, 1942), «Истило»-и Л. Леонов (Театри Моссовет, 1943), «Мутеъсозии зани саркаш»-и В. Шекспир (Театри драмаи Қазоқистон, 1943), «Новеллаҳои Маргарита Неварская»- и О. Скриб (Театри Хурд, 1946), «Шоҳ Гавазн»-и К. Готсӣ (1946) ва «Камбағалӣ айб нест»-и А. Островский (ҳар ду дар Театри давлатии академии драмаи тоҷик ба номи А. Лоҳутӣ), «Табиби зӯракӣ»-и М. Молйер (Театри давлатии ҷавонони ба номи М. Воҳидов) ва ғ. Б. дар филмҳо низ беш аз 20 нақш бозидааст. Нақшҳои беҳтаринаш: профессор («Пагоҳ биёед»), Нойбут («Майор Вихр»), сафир («Шаби ялдо») ва ғ. Солҳои 1934 — 78 дар Институти давлатии санъати театрии ба номи А. Луначарский ва Институти умумииттифоқии давлатии кинематография дарс додааст. 13 курси миллӣ (беш аз 400 ҳунарпеша) аз ҷумҳуриҳои Осиёи Миёна ва диг. манотиқи Иттиҳоди Шӯравӣ, аз он ҷумла се студияи тоҷикӣ (солҳои 1960, 1971, 1976) аз Б. маҳорати актёрӣ омӯхтаанд. Студияҳои тоҷикиро 60 нафар хатм кардаанд. М. Воҳидов, М. Исоева, Ҳ. Гадоев, Т. Абдушукурова, Н. Ҳасанов, А. Қодиров, Г. Абдуллоева, Р. Қосимова аз ҷумла дастпарварони ҳамин студияҳои тоҷикӣ мебошанд. Аз соли 1978 то охири умр муаллими маҳорати актёрии Институти давлатии санъати Тоҷикистон ба номи М. Турсунзода буд.

Ҷоизаҳо
-------

Дорандаи Мукофоти давлатии СССР (1950).

Эзоҳ
----

Адабиёт
-------

* Бибиков, Борис Владимирович / Н. Шарипов // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.


|  |  |
| --- | --- |
| ⚙️  Гузариш ба унсури Викидода  Вебгоҳҳои мавзӯъӣ | 
* AllMovie
* Бонки Иттилоотии Интернетии Филмҳо
* Кинопоиск

 |
| Фарҳангҳо ва донишномаҳо | 
* Кругосвет

 |
| Дар феҳристҳои китобшинохтӣ | 
* GND: 1069599026
* VIAF: 315939968
* WorldCat VIAF: 315939968

 |
**Филармонияи давлатии бачагонаи Тоҷикистон** — 17 августи соли 2017 дар ш. Душанбе таъсис ёфтааст.

Муассисаҳои давлатии фарҳангӣ, ҷиҳати омодасозии кадрҳои эҷодӣ барои фаъолияти касбӣ дар соҳаи фарҳангу санъат таъсис дода шудааст. Мақсад аз таъсиси филармония - таблиғу ташвиқи мусиқии касбӣ ва анъанавии халқи тоҷик, рақси миллӣ, балет, дастгирии санъати навозандагӣ, овозхонӣ, рассомӣ, хореографӣ ва композиторӣ, дарёфти наврасон ва ҷавонони соҳибистеъдод, омода намудани навозандагони ҷавон, раққосон ба озмуну фестивалҳои байналмилалӣ, инкишофи ҳамаи намудҳои фаъолияти эҷодии касбӣ ва баланд бардоштани сифати тарбияи кадрҳои баландихтисос ва рақобатпазир барои соҳаи фарҳанг ва санъат, ба роҳ мондани низоми дастгирии эҷодиёти кӯдакону наврасон ва таҳсилоти бадеӣ-эстетикии онҳо, татбиқи имкониятҳои эҷодии хонандагони мактабҳои таҳсилоти миёнаи умумӣ мебошад.
Муассисаи давлатии «Филармонияи давлатии бачагонаи Тоҷикистон» дар заминаи Муассисаи давлатии «Қасри фарҳанг ва санъати ҷумҳуриявӣ-Маркази ҷумҳуриявии эстетикии кӯдакон ва ҷавонон» таъсис ёфта, он минбаъд барои рушду ташаккули коллективҳои эҷодии бачагона, тарбияи насли наврас дар рӯҳияи ватандӯстӣ, хештаншиносӣ, ифтихори миллӣ, тарбияи ҳисси зебоиписандӣ, ташкили маҳфилу чорабиниҳои фарҳангию ҳунарӣ шароити васеъ ва мусоид фароҳам меоварад. Филармонияи давлатии бачагонаи Тоҷикистон дар маҷмӯъ ба маркази бузурги фарҳангии кӯдакону наврасон табдил меёбад.

Эзоҳ
----

1. ↑  Филармонияи давлатии бачагонаи Тоҷикистон таъсис ёфт(тоҷ.). *www.tvt.tj*. 3 июли 2019 санҷида шуд. Баргирифта аз сарчашмаи аввал 3 июли 2019.